Návrh

# NARIADENIE VLÁDY

## Slovenskej republiky

## z .................... 2015

## o podmienkach vydávania licencií na dovoz a vývoz poľnohospodárskych výrobkov a potravinárskych výrobkov, certifikátov s vopred stanovenou sadzbou náhrady, osvedčení o náhrade a administrovaní zábezpek

Vláda Slovenskej republiky podľa [§ 2 ods. 1 písm. k) zákona č. 19/2002 Z. z.](http://www.zakonypreludi.sk/zz/2002-19#f5882130), ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z. nariaďuje:

1.

Toto nariadenie vlády upravuje

1. podmienky predkladania žiadostí[[1]](#footnote-1)) o vydanie povolenia na dovoz a vývoz poľnohospodárskych výrobkov a potravinárskych výrobkov (ďalej len „licencia“), certifikátu s vopred stanovenou sadzbou náhrady (ďalej len „certifikát“) a osvedčenia o náhrade,
2. určenie formy finančnej zábezpeky.1)
3.
4. Žiadosť o vydanie licencie, certifikátu alebo osvedčenia o náhrade (ďalej len „žiadosť“) sa podáva Pôdohospodárskej platobnej agentúre (ďalej len „agentúra“) na predpísanom tlačive.[[[2]](#footnote-2))](http://www.zakonypreludi.sk/zz/2007-80#f6549439)
5. Ak žiadateľ podáva žiadosť prvýkrát, prílohou k žiadosti je
6. úradne osvedčená kópia dokladu o pridelení daňového identifikačného čísla,
7. originál alebo úradne osvedčená kópia výpisu z obchodného registra alebo živnostenského registra nie staršieho ako 30 dní,
8. vyhlásenie žiadateľa, že nie je v likvidácii, na jeho majetok nie je vyhlásený konkurz, nie je v exekúcii ani nebol zamietnutý návrh na vyhlásenie konkurzu pre nedostatok majetku.
9. Žiadateľ sa zaregistruje prostredníctvom formulára, ktorého vzor je uvedený na webovom sídle agentúry;[[[3]](#footnote-3))](http://www.zakonypreludi.sk/zz/2007-80#f6549440) žiadosť o registráciu musí spĺňať náležitosti podľa odseku 2.
10.
11. Žiadateľ musí na účely zabezpečenia podmienok uvedených v licencii, certifikáte alebo osvedčení o náhrade poskytnúť finančnú zábezpeku v prospech agentúry.
12. Žiadateľ poskytne finančnú zábezpeku podľa odseku 1 formou
13. bankového prevodu finančných prostriedkov,[[[4]](#footnote-4))](http://www.zakonypreludi.sk/zz/2007-80#f6549442) alebo
14. bankovej záruky.[[[5]](#footnote-5))](http://www.zakonypreludi.sk/zz/2007-80#f6549442)
15. Finančná zábezpeka poskytnutá formou bankového prevodu sa považuje za poskytnutú dňom, kedy je peňažná čiastka zodpovedajúca výške finančnej zábezpeky pripísaná na osobitný účet agentúry vedený v Štátnej pokladnici.[[6]](#footnote-6))
16. Finančná zábezpeka poskytnutá formou bankovej záruky musí byť doručená agentúre poštou, kuriérom alebo osobne pred termínom prijatia žiadosti, ponuky alebo pred podpisom zmluvy agentúrou. Záručná listina musí
17. byť vystavená na sumu zodpovedajúcu finančnej zábezpeke,
18. byť vystavená schválenou finančnou inštitúciou,
19. obsahovať identifikačné údaje žiadateľa,
20. definovať záväzok, za ktorý sa ručí.
21.
22. Ak je splnený celý záväzok alebo časť záväzku, ktorý vyplýva z licencie, certifikátu alebo osvedčenia o náhrade, agentúra za podmienok ustanovených v osobitných predpisoch1) vráti žiadateľovi celú finančnú zábezpeku alebo jej časť.
23. Ak žiadateľ podá písomnú žiadosť a predloží doklady ustanovené v osobitných predpisoch,1) agentúra čiastočne uvoľní finančnú zábezpeku. Agentúra čiastočne uvoľní finančnú zábezpeku[[7]](#footnote-7)) tak, aby uvoľnená časť nebola menšia ako minimálne množstvo ustanovené v osobitnom predpise,2) alebo agentúra určí najnižšiu sumu pre čiastočné uvoľnenie finančnej zábezpeky.
24. Ak žiadateľ nedodrží podmienky určené v licencii, certifikáte alebo v osvedčení o náhrade podľa osobitných predpisov1), agentúra po nadobudnutí právoplatnosti rozhodnutia o prepadnutí celej finančnej zábezpeky alebo časti finančnej zábezpeky prevedie všetky finančné prostriedky alebo časť finančných prostriedkov, ktoré tvoria finančnú zábezpeku, z osobitného účtu finančných zábezpek vedeného v Štátnej pokladnici na osobitný účet prepadnutých finančných zábezpek vedený v Štátnej pokladnici podľa toho, či finančná zábezpeka prepadá v prospech rozpočtu Slovenskej republiky alebo rozpočtu Európskej únie.
25.

Týmto nariadením vlády sa vykonávajú právne záväzné akty Európskej únie uvedené v [prílohe](http://www.zakonypreludi.sk/zz/2007-80#f6549430).

Zrušuje sa nariadenie vlády Slovenskej republiky č. 80/2007 Z. z. o podmienkach vydávania licencií na dovoz a vývoz poľnohospodárskych výrobkov a potravinárskych výrobkov.

1.

Toto nariadenie vlády nadobúda účinnosť 1. septembra 2015.

1. ) Napríklad nariadenie Komisie (ES) č. 376/2008 z 23. apríla 2008, ktorým sa stanovujú podrobné pravidlá uplatňovania systému dovozných a vývozných licencií a certifikátov s vopred stanovenou sadzbou náhrady pre poľnohospodárske výrobky (Ú. v. EÚ L114, 26.4.2008) v platnom znení, delegované nariadenie Komisie (EÚ) č. 907/2014 z 11. marca 2014, ktorým sa dopĺňa nariadenie Európskeho parlamentu a Rady (EÚ) č. 1306/2013, pokiaľ ide o platobné agentúry a ostatné orgány, finančné hospodárenie, schvaľovanie účtovných závierok, zábezpeky a používanie eura (Ú. v. EÚ L 255, 28.8.2014) v platnom znení, vykonávacie nariadenie Komisie (EÚ) č. 908/2014 z 6. augusta 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 vzhľadom na platobné agentúry a ostatné orgány, finančné hospodárenie, schvaľovanie účtovných závierok, pravidlá kontroly, zábezpeky a transparentnosť (Ú. v. EÚ L 255, 28.08.2014) v platnom znení. [↑](#footnote-ref-1)
2. 2) Čl. 17 ods. 1 nariadenia Komisie (ES) č. 376/2008 z 23. apríla 2008, ktorým sa stanovujú podrobné pravidlá uplatňovania systému dovozných a vývozných licencií a certifikátov s vopred stanovenou sadzbou náhrady pre poľnohospodárske výrobky (Ú. v. EÚ L 114, 26.4.2008) v platnom znení. [↑](#footnote-ref-2)
3. ) § 7 ods. 1 písm. g) zákona č. 543/2007 Z. z. **o pôsobnosti orgánov štátnej správy pri poskytovaní podpory v pôdohospodárstve a rozvoji vidieka.** [↑](#footnote-ref-3)
4. ) [§ 2 ods. 2 písm. a)](http://www.zakonypreludi.sk/zz/2001-483#f5852791) zákona č. [483/2001 Z. z.](http://www.zakonypreludi.sk/zz/2001-483) o bankách a o zmene a doplnení niektorých zákonov v znení zákona č. 492/2009 Z. z. [↑](#footnote-ref-4)
5. ) [§ 2 ods. 2 písm. f)](http://www.zakonypreludi.sk/zz/2001-483#f5852791) zákona č. [483/2001 Z. z.](http://www.zakonypreludi.sk/zz/2001-483) [↑](#footnote-ref-5)
6. ) § 2 ods. 3 písm. f) zákona č. 492/2009 Z. z. o platobných službách a o zmene a doplnení niektorých zákonov. [↑](#footnote-ref-6)
7. ) Kap. IV delegovaného nariadenia (EÚ) č. 907/2014. [↑](#footnote-ref-7)